Jakov Sedlar
Jakov Sedlar (6. 11. 1952., Split) je hrvatski filmski režiser i producent.

Filmografija
 U sredini mojih dana, 1988.
 Gospa, 1994.
 Ne zaboravi me, 1996.
 Agonija, 1998.
 Četverored, 1999.
 Sjećanje na Georgiju, 2002.
 Milost mora, 2003.
 Jeruzalemski sindrom, 2004. (hrv. - izr. film)
 The Soccer Academy, 2004. (televizijska serija)
 The Righteous Road of Stepinac (2010.), dokumentarni film
 Jasenovac - istina, 2016., dokumentarni iflm

Kontroverze
Sedlar se našao na udaru kritika zbog optužbi da u filmovima promovira hrvatski nacionalizam i politiziranje. 5. 4. 2016. premijeru je dočekao njegov dokumentarni film Jasenovac – istina koji govori o zločinima komunističkih vlasti u logoru Jasenovac od 1945. do 1951. godine koji su, kako se tvrdi u filmu, bili prešućivani. Međutim, na kraju filma se napušta ta tematika i prelazi na moderno doba, te se spominju razni ljevičarski političari u Hrvatskoj koji navodno "prešućuju komunističke zločine" (Stjepan Mesić, Ivo Josipović, Milorad Pupovac), kao i razni novinari poimenice koji im navodno pomažu (Miljenka Jergovića, Jurice Pavičića, Ante Tomića, Davora Butkovića i drugih), što je ocijenjeno tendencioznim i irelevantnim za navodnu temu filma, kao i svojevrsnim prozivanjem nepodobnih osoba putem filma. Slavko Goldstein je izjavio kako je taj film "pun poluistina, laži i falsifikata", te kako je kraj koji spominje javne ličnosti poimenice "direktna optužnica protiv pojedinaca i tjeralica". 

Vladimir Matijanić je za novine Slobodna Dalmacija zapisao kako film "ne dokazuje da su nakon oslobođenja partizani u Jasenovcu masovno likvidirali zarobljenike, niti da je pod ustaškom strahovladom logor bio isključivo 'radni i sabirni'". Jedna od teza u filmu je i navodni novinarski naslov Vjesnika iz 1945. o leševima koji su uzvodno dospijeli do Zagreba, a koji je naknadnim istraživanjem razotkriven kao falsifikat. Zbog optužbi za falsificiranje, poricanje zločina i govora mržnje protiv novinara, odvjetnik Veljko Miljević je naveo da bi zbog filma Sedlar mogao završiti i u zatvoru.

Izvori

Eksterni linkovi
 

Hrvatski filmski režiseri
Biografije, Split
Antikomunisti